TRIDOO 


NA HONOR Di 
SANTA ROSA DI LIMA, 
BIRGEN DI TERCER ORDEN DI 
San Domínico, 


NA OCASION DI SU 


TERCER CENTENARIO 


r er n A 
L Bethencourt á Hijos > 
CURADAC, 


FERS 


1886. 


IMPRIMATUR. 
Fr. C. H. J. REYNEN. 
ORD. PRÆD. Vic. Prov. ET 
ADMIN. VIC APL. CUR. 


CURAGAO, 
hac 6 Augusti 1886. 


INTRODUCCION, 


la 26 di April di 1886 a cumpli tres 
cientoe anja koe SANTA Rosa a 

2 nace na Lima, capital di República 
di Perú. pa koe el a bin bira un dia honor 
briljo di Sur América, i un adorno i 
gloria di Orden di Pader Predicadornan, 


A 


Su bida ta un condenacion pa mun- 
doc, i na mees tempoe un egemplo pa toer 


hende. Un condenacion pa mundoe cor- 
rompi, pecador i sensual, koe, abando- 
nando Dios i Religión, ta marré na toer 


cos temporal, sin corda riba nada es- 
piritual, sin corda riba lo ké ta di Cieloe : 
sin corda riba berdadero destino di hende. 
Bida di SANTA Rosa ta un egemplo 
pa toer Cristian di buena fé, koe ta 
mira aí-den i convence nan, kiko gra- 
cia di Dios por haci, i com ‘*birtud ta 
cumpli den flukeza.’ 

Ta hopi tempoe caba koe Santa Rosa 
a bai adorna Trone Celestial, ma té 


, 


ainda é ta biba den memoria di hen- 
ter mundoe, té ainda henter mundoe ta 
admira su bida, honra su santidad i 
pidi su intercesión. No ta stranjoe anto, 
koe su TERCER CENTENARIO no a pasa lu- 
bidar, ma koe sintimentoe di gratitud, na- 
cé for di un debocion sincera. a prepa- 
ra un gloria nobo pé. Na diferente 
lugar, den diferente ciudad, e dia-ai di 
tercer centenario di SANTA Rosa tabata 
celebrar coe luho i pompa, i principal- 
mente na Lima, oenda el a nace. amor 
i veneracion pa e Santa-ai a inspira 
entusiasmo di: mas grandi, koe por ta 
imaginar. 

Amor i veneracion pa è, koe a de- 
diké completamente na su Senjor Dibino ; 
é. koe tabata sacrifiké pa otro, i koe, 
fiel na su promesa, a keda semper firme 
i persevera té na su morto, sin haci 


éaso di dificultad ni oposicion. Amor i 


veneracion i admiracion pa ė, koe a 
vence mundoe i é` mees, i koe di e ma- 
nera-ai a moestra koe é ta un, koe 


a sirbi Dios coe un alma noble. Amor 
i, veneracion nos també ta sinti i ex- 
perimenta, nos, koe ta medita riba bida 
di SANTA Rosa, koe Iglesia a pone pa 


segunda Patrona i Protectora di e isla— 
aki. Den e Patrona-ai nos ta haja nos 
egemplo. koe ta sinja nos, koe berda- 
dera grandeza no ta consisti sino den 
cumplimentoe fiel di nos debernan. den 
resignacion completa na boluntad di Dios, 
den un sumision filial na nos. Mama, 
Santa Iglesia. Accionnan di su bida 
santa ta excila nos na renega nos bo- 
luntad propia, na haci penitencia i na 
stima Hesu ‘Cristoe. 

Amor i veneracion nos ta sinti pa e 
Santa, koe a practica consehonan di 
Evangelio coe tantoe perfeccion. i koe 
pa e motiboe-ai ta asina tantoe igual na 
nos egemplo Hesu Cristoe. Amor lo 
nace den nos coerazon; amor pa Dios, 
koe a revela Su Bondad i Su Miseri- 
cordia asina cl4 den bida di nos Santa 
Patrona. Principalmente confianza tami- 


aa 


bé, confianza filial lo jena nos alma. 
Confianza den é, koe a lucha tantoe i 
vence su enėmigoenan asina gloriosamen- 
te, i koe awé ta coronar pa eternidad ; 
eonfianza den su intercesion i mediacion 
cerca Dios; confianza, koe lo ė haja pa 
nos, lo ké nos forza propio no por doe- 
na nos: gracia di sirbi Dios generosa- 
mente, gracia di berdadero amor pa 
Hesu Cristoe. gracia di perseverancia te 


pa fin di nos bida. 


Curagao, Augustu 

PROMER DIA. 


SANTA ROSA, 
Egemplo di M ortificacion. 


fanta Rosa, na promer lugar fortificar 
den humildad, koe ta conserba toer 
otro birtudnan, tabata asina elevá i 
perfecta den práctica di birtud, koe, prin- 
cipalmente pa su mortificacion, é taba- 
ta un esplandor 6 refleho di su Salba- 
dor crucificar. “Mundoe tabata crucificar 
pé, i é pa mundoe.” 7 
For di tempoe, koe e tabatin seis an- 
ja, ė tabata pasa toer Dia Biernes į 
Dia Sabra den abstinencia di mas ri- 
gorosa; su único alimentoe tabata pam 
coe awa. 


Ora el a jega na su diez-cincoe auja, 
el a haci promesa di no come coeminda 
di carni nunca. solamente na e ocasion- 
nan koe obediencia ebligué na haci esai. 

E penitencia continuo-ai a debilita i 
kita su forza corporalnan asina tantoe, 
koe, hasta na ocasion di fiestanan di 
mas luhoso, su curpa tabata haja su 


A WANA 


castigoe i su mortificacion : pasobra ja é 
no por a soporta un alimentacion mez-- 
clar. Hesu Cristoe mees a revela Sauta 
Rosa cuanto E ta gusta e penitencia-ai, 
un dia koe nos Senjor a parce cerca 
die. ‘Mi deseo ta,” nos Salbador a 
bisa Santa Rosa, ““koe bo honrá mi 
<6 constantemente coe un abstinencia ri- 
tt gorosa. No ansia bo pa su conse- 
** cuencia. no ocupéà bo di esai. E, 
‘koe a sacrifica Su bida pa bo riba 
« cruz, koe a cumpra bo liber coe Su 
‘st sanger santa i koe a basja asina ho- 
“pi tesoro den bo coerazon,— E lo per- 
““curá pa bo curpa i sostené na falta 
‘* di alimentoe.” 

Hendenan, koe a scirbi bida di Santa 
Rosa, ta testimonia, koe su mortifiea- 
cion tabata doena su curpa mas forza 
koe e alimentoenan, koe é tabata toema. 
Tempoe el a bisti hábito di tercer Or- 
den di San Domínico, é no tabata confor- 
mé solamente coe practica e mortfficacion- 
nan, koe reglanan di e Orden ta prescribi, 
ma na su gustoe é tabata haci ademas 
hopi otro obra di mas grandi peniten- 
cia.— ¿1 pakiko é tabata castiga su cur- 
va asina extraordinariamente ?—Pasobra 

kier a ofrece su curpa como sacrifi- 

cio di expiacion pa tantoe crueldad i cri- 
men público, koe tabata sosode, i pa 
doena satisfaccion na ira hustoedi Dios.— 
i Pakiko é tabata maltrata su curpa asina 
severamente i asina hopi bé ?— Pa é doe- 
na auxilio i alivio na e alma desgra- 
ciadoenan, koe tabata*sufri den purgato- 
rio, pa é gana asistencia i forza pa Cris- 
tiannan moribundoe, pa koe su amor no- 
ble i generoso gana . pordon pa pecador 
impenitentenan. 

Si pa no falta coe obediencia é hajé 
obligar algún bé, na dulcifica ó haci su 
castigoe mėnos, ainda su amor pa mor- 
tificacion tabata asina grandi, koe, res- 
petando toer mandamentee di su major- 
nan i cumpliendo estrictamente coe nan, 
é tabata sabi semper di haja medionan 
pa hació mas i mas igual na Salbador 
sufriendo. Mas di un bé 4 tabata sa 
haci su oracionnan bao di peso di un 
cruz, koe é tabata carga, manera He- 
sus a camna un tempoe den cajanan di 
Jerusalem. El a jama su curpa sem- 
per **un pecador koe tabata obligar di 
practica asina sorto di castigoe corporal.” 

Orguljo di Santoenan ta consisti den 
imita Dibino Salbador di un manera 
asina perfecta posible. Nan honor, nan 

alegria, nan satisfaccion ta, ora nan por 
haci un obra, practica un accion igual 
na algun cos koe Hesus a haci den Su 
bida. Asina, tempoe Santa Catarina 
di Sena a hajė pa escohe den dos co- 
rona, un dioro i un di soempinja, e 
Birgen Santa no a tarda pa cohe esun 
di soempinja, koe tabata haci é corda 
eonstantemente riba e corona di soem- 
pinja di su Senjor Dibizo. 


Santa Rosa, koe semper tabatin San- 
ta Catarina di Sena na bista como 
egemplo i den kende é tabata mira egem- 
plo Dibino asina puro revelar, a corona 
su cabez birginal boluntariamente coe un 
corona di soempinja. Esaí tabata haciė 
sufri hopi, tabata hacié siuti dolor terri- 
bel: ma é tabata sufri i soporta toer 
esai coe pacensji i contentoe pa amor di 
E. koe un mnltitud di hende sin sinti 
a desprecia i blasfema un dia manera 
un Rei di bofon coe un corona di soem- 
pinja riba su cabez. 


E corona-aki, koe e Santa a esco- 
he, tabata trahar di un plachi di metal 
jenar coe claboe di heroe; su forma 
tabata tres círculo i cada un di nan 
tabatin trinta i tres claboe, na corda- 


meutoe di trinta i tres anjanan di bida 
di nos Redentor. 

Cuantoe pena i sufrimentoe é tabata 
sinti coe ne corona-ai: ki un peniten- 
cia admirable é tabata practica di e 
manera-ai, ta mas fácil pa nos com- 
preude koe pa nos explica. Cada mo- 
vimientoe di su cabez tabata un morti- 
ficacion nobo, un aumento di su herida- 
nan i di su sufrimentoe. 

Constantemente excitar den su deseo 
di sufri, é tabata corda semper diferente 
manera pa é haci mas pisar e marti- 
rizacion boluntaria di su curpa, kitan- 
do e corona for di su cabez 6 trocando 
su lugar, i satisface asina e deseo di 
sufri, koe tabata jena su alma. 

Fiel na regla i promesanan di su 
Orden, cumpliendo coe di mas grandi 
exactitud e penitencianan prescribir i prac- 
ticando ai-cerca ainda mas mortifica- 
cion boluntario,— Santa Rosa a perse- 
vera hopi anja largoe, té na fin di su 
bida, den su resolucion, koe el a toe- 
ma, di sufri i di keda sufri. Na edad 
di trinta i un anja el a abandona e 
mundoe-aki i su alma pura a subi na 
Cieloe den e gloria, koe el a gana coe 
su penitencia i mortificacion. E ora- 

ai a cumpli lo ké San Liguori a scir- 
bidi Santoenan: ** Riba mundoe el a su- 
fri stimando, den Cieloe su estado a troca, 
ajá é ta goza stimando.” 


ORACION NA DIOS 
pa gana birtud di Mo rtificacion. 


0”; Dios! koe pa palabra di Apos- 


tel ta sinja nos. koe den nos 
bida nos meste carga den nos coe- 
azon egemplo di Bo Jioe sufrien- 
do. pa nos també resucita i rei- 
na un dia coe n’E: haci koe nos 
stima mortificacion semper i prac- 
tica penitencia. Koe Bo gracia 
poderoso, oh! Tata misericordio- 
so. excita nos semper pa lucha 
constantemente contra nos pasion- 
pan. i koe e mees gracia fortifi- 
ca nos, pa koe nos també, segun 
egemplo di Santa Rosa, practica 
birtud di mortificacion coe toer 
nos forza. 


„ORACION 
NA 
SANTA ROSA. 


o, oh! Santa Rosa, koe como 
“= berdadero sirbidor di Cristoe a 
erucifica, segun mandamentoe di 
San Pablo, bo carni coe su’ exi- 
gencianan, pidi pa nos toer e es- 
piritu di mortificacion, koe ta sen- 
jal di discipulonan di Senjor cru- 
cificar, Mundoe ta sinja i predica 
koe gozo i diversion ta satisface 
deseonan di hende : Cristoe Salba- 
dor ta excita toer hende pa des- 
precia toer felicidad dimundoe i 
busca solamente e paz coe tin den 
práctica di birtud. Nos toer, oh ! 
Santa Rosa, koe ta den e mundoe- 
aki ainda, i koe p'esai ta expo- 
ner na asina hopi peligroe, nos ta 
lamanta nos bista coe admiracion 
i coe confianza na bo i nos ta 
pie bo busca pa nos e gracia di 
ucha incesantemente pa e ber- 
dadera felicidad, koe hende no por 
haja sino coe abnegacion di su 
curpa i frenando su pasionnan. 


te rp gara 


Pidi pa nos, Santa Rosa. 
Pa nos bira dignoe di priminti- 
mentoe di Cristoe. 


Larga nos reza. 


h! Dios, koe a escohe Santa Ro- 

sa pa sinja mundoe coe accion- 
nan di su bida, koe abnegacion 
propio i mortificacion di curpa ta 
e gran medionan pa gana salba- 
cion eterna, doena nos gracia pa 
nos detesta toer gozo di mundoe i 


pa nos ponn nos felicidad i bus- 


ca nos alegria den e serbicio, koe 
nos a priminti Bo. Pa Hesu Cristoe 
nos Senjor. bo Jioe, koe ta biba 
i reina huntoe coe Dios Tata den 
unidad di Spiritu Santoe, den toer 
siglo di siglo. Amen. 


SEGUNDO DIA. 


SANTA ROSA, 


Egemplo di Santa birtud di Pureza. 


ER oe di mas grandı solieitud Santa 
TE, Rosa a warda semper santa birtud 
>>> di Pureza, — asina agradable na 
Hesus, asina buscar i stimar pa Santi- 
sima Birgen Maria, di asina tantoe ba- 
lor pa hende, — pasobra e birtud ange- 


lical-ai també ta fundamentoe di otro bir- 
tudnan. Toer lo kė tabata di algun 
Manera na contradiccion coe e birtud 
santa-ai, toer lo ké por a conduci 6 doena 
ocasion noema na tentacion contra purega 
— toer esai Santa Rosa a hui i evita 
semper coe cuidao, coe escrúpulo, coe 
toer sorto di sacrificio. Mundoe no por 
a hacié cai den tentacion, pasobra é no 
tabata di mundoe,—el a libré completa- 
mente di e mundoe-aki i el a abandona 
toer su gozonan; ni diabel por a vencé, 
pasobra e Birgen su completa dedicacion 
na Hesu Cristoe a kibra toer forza di 
e. enemigoe-ai i e oracionnan, koe Santa 
Rosa tabata haci asina hopi i coe asina 


TO 


tantoe debocion, a tenė semper abao ; 
ni su pasionnan no tabatin ningun in- 
fluencia riba dié, pasobra e birtud gran- 
di di pureza, e mortificacion egemplar 
tabatin toer su. pasionnan frenar. 
Principalmente na e momentoenan koé 
ė tabata keda hopi ora largoe dilanti di 
tabernakel den union íntima 1 den con- 
bersacion di confianza coe su Esposo, 
koe ta presente aí; principalmente na e 
momentoenan-ai un amor puro i ardiente 
tabata jena su espiritu, ma també un 
forza sobrenatural, koe é tabata implora 
for di Hesus Esposo di Birgennan, ta- 
bata penetra den su alma. į Com diabel 
lo por a vence riba diė ainda, ora koe 
é tabata asina constantemente unir coé 
E. koe un dia a destrui reino di Sata- 
nas i corta poder spantoso di su angel- 
nan! ¡Com tentacionnan di mundoe lo 
por a prevalece ainda riba dié, ora koe 
6 tabata alimentar i fortificar coe Mana 
Celestial, koe tin den dié toer dulzura 
i toer gozo! ¡Com su alma lo no por 
a conserbé’ limpi, pura i inmaculada 
meimei di toer peligro, ora koe e alma- 
aí tabata jenar di amor pa su Amante, 
koe a eligi su coerazon pa lugar di Su 
residencia! E tabata stima i aprecia 


pureza muchoe, i pa ė conserba e birtud 
santa-aí inviolada, ningun privacion 6 
dificultad tabata grandi, ningun sacrifi- 
cio tabata pisar p'é. E no tabatin nin- 
gun otro obgeto, tempoe for di mucha 
chikitoe el a dedikė i someté comple- 
tamente na Dios, sino koe lo é por ta- 
bata i keda semper esposa di su Senjor 
Dibino, Hesu Cristoe, koe ta Santidad 
i Pureza mees. 

Dedicar na Hesu Cristoe, pa Kende 
el a sacrifica. su curpa i su alma i hen- 
ter su bida, nada di den e mundoe-aki 
no por tenté 6 seducié. Generosamente 
i sin miedoe di sacrificio é tabata des- 
precia no solamente toer cos koe por 
tabata un obstáculo pa e Santa Birtud 
di Pureza, ma hasta é tabata renega 
hasta lo ké lo por a molestia meramente 
noema e birtud-aí, considerar den su ele- 
vacion di mas grandi. Ela nenga ter- 
minantemente un matrimonio briljante, 
koe su Mama a prepara i proponé ; so- 
lamente Hesu Cristoe tabata su Esposo. 
Grandeza di su birtud ta grandemente 
admirable den e asuntoe-aki ; aiden hende 
ta mira su amor i respeto pa su ma- 
jornan, ma sinembargo. promé koe toer 
cos un sumision generosa na Santa Bo- 


luntad di Dios, koe a revelė asina pal- 
pablemente. 

E tabata hui mundoe, ė tabata des- 
precia bien terrenalnan, é tabata renega 
gozo mundanonan, é tabata castiga Su 
curpa i frena su pasionnan coe mortifi- 
acion exterior, solamente pa é perfec- 
cioné den birtud i pa koe su perfec- 
cion sirbi di un garantia infalible pa 
e santa birtud di Pureza. Observando 
continuamente di mas estricta vigilancia 
dedicando 6 semper coe fervor i santa 
debocion na oracion, evitando toer peli- 
gro, mortificando su curpa boluntaria- 
mente, soportando coe di mas grandi 
pacensji toer sufrimentoe, koe Dios a 
manda p'ė, Santa Rosa a keda semper, 
té na momentoe di su morto ainda, mees 
pura koe el a nace ; tó na su morto ainda 
el a sigi carga semper e bistí blancoe 1 
Birginal, coe cual Boudad di Dios a 
larga mundoe miré dia di su Santo Bau- 
tismo. 

I asina anto su morto no por tabata 
sino un pasamentoe contentoe for di e bida 
aki na bida inmortal. ** Mi ta bai”,— 
asina e Birgen tabata bisa agonizando : 
““mi ta bai aki-fó coe mi alma jenar 
«coe un alegría incomprensible pa mi 

““ bai mira boeniteza infinita i encan- 
‘t tadora di Dios, koe tabata único ob- 
** geto di mi amor i di toer mi deseo- 
** nan durante tempoe koe mi a biba.” 


ORACION NA DIOS 


pa gana Santa birtud di Pureza. 
h, Dios! doena nos gracia parti- 
cular pa nos keda semper lim- 
pi, puro i inmaculado den bo Santa 
presencia. Muchoe otro bé bo a 


moestra claramente, cuantoe bo ta 
gusta santa birtud di pureza, coe 
cuantoe satisfaccion bo ta tira bo 
bista riba un alma puro i cuantoe 
bo ta bendiciona un alma limpi 
coe beneficio, particular. Nos ta 
roga bo, į oh, Dios! koe bo asis- 
tencia juda i doena nos forza sem- 
per den toer tentacion, den toer 
peligro, pa koe asina nos por war- 
da nos coerazon inmaculado den 
e mundoe-aki i koe practica die 
birtudnan, koe bo Jioe Dibino a 
moestra i sinja nos, hacinos coe- 
razon mas ricoe i mas boenita. 
Ora esai haci nos igual na Hesu 

Oristoe, nos egemplo Dibino, nos ta 
sigur koe un dia lo bo premia i 
corona nos den Cieloe. Bo, koe te 
biba i reina coe Dios Tata den 
unidad di Spiritu Santoe den toer 
siglo di siglo. Amen. 


ORACION 


NA 
SANTA ROSA. 

h. Birgen pura i sin mancha! 
Bo, koe for di tempoe bo ta mu- 


cha, a toema Hesus pa bo Esposo 
i dedica bo Birginidad wE ; Bo, 
koe a keda semper fiel na e pro- 
mesa-ai i conserba bo alma inma- 
culada coe toer esfuerzo, baha bo 
bista riba nos i pidi Hesus Dibino 
pa nos toer; amor pa e birtud 
santa di pureza, gracia i forza ne- 
cesario pa conserbacion di e pren- 
da preciosa-aí. ; Oh, Santa Rosa, 
koe nos també, segun bo Santo 
Egemplo, prosternar coe humildad 
na pia di Altar den presencia di 
Dios-Hende, sea animar i excitar 
pa no mancha nos alma nunca 


ER y pol 


coe algun picar, ma pa koe nos 
amor i aprecio pa e birtud di pu- 
reza crece toer dia mas 1 mas. 
Pidi pa nos, Santa Rosa. 
Pa nos bira dignoe di priminti- 
mentoe di Cristoe. 


Larga nos reza. 
į ios Todopoderoso. riba Kende 
nos ta pone toer nos confianza 
i di Kende nos ta spera toer gra- 
cla, Mira nos coe Bo WOWO mise- 


ricordioso aki Bo dilanti i doena 
nos, pa méritonan di Bo sirbidor 
Santa Rosa, gracia pa tene nos al- 
ma liber di toer picar i pa nos 
mantene nos firme contra tenta- 
cionnan di diabel, mundoe i carni. 


TERCER DIA. 
SANTA ROSA, 


Egemplo di Amor. 

ontinuo observacion i meditacion a 
exhorta Santa Rosa pa imita He- 
>> sus, su Egemplo Dibino, i eleva 
té na mas haltoe grado di perfeccion 
coe judanza i proteccion di gracia di 
Dios: candela di su amor tabata cende 
mas i mas cada dia, i vlam di e can- 
dela tabata sali for di su coerazon doe- 
nando briljo, ardor, bida i mérito na 
toer su obranan. Muchoe bé hende por 
a mira cara di e Birgen Santa rondonar 
di un luz sobrenatural, durante tempoe, koe 
étabata consagra sintimentoenan di su al- 
ma na su Esposo Stimar coe expresion 1 
lamentacionnan di mas tierno. ** Kende, 
+“ + oh, Senjor ! lo no sinti nan coerazon 
t tocar pa pruebanan di bo amor sin com- 
‘© paracion,” — asina Santa Rosa tabata 
exclama — ‘* ma, mi un desgraciadoe, ki 
‘¢ dia lo mi stima bo di un manera dig- 
¿“ noe. ¡Ai! mi ta aleuw di sinti un 


** amor fuerte, generoso i perfecto pa 
‘bo; ni sikiera mi no sabi kiko jama 
stimá bo como Dios. ¡Kiberguenza! 

* kiko ta sirbí mi di tin un coerazon, 

si 6 no ta continuamente inflamar coe 

candela di bo amor V? 

¡Santa Rosa tabata percura coe mu- 
ehoe cuidao pa sconde toer e birtudnan 
koe é tabata posede i practica, ma amor 
koe nada por sconde 6 tene atras, ta- 
bata revela nan. E amor-ai tabata di- 
rigi toer su accionnan, i toer palabra di 
e Santa Birgen tabata manifesta su sin- 
timentoenan di amor, 

Ki ora koe é tabatin algun comber- 
sacion coe su companjeranan, su promé 
palabra tabata semper: ** larga nos stima 
Dios”. Su único placer, su mas grandi 
alegria tabata: papia é mees, 60 tende 
otro papia di amor di Dios. Na ningun die 
ocasionnan-ai é no a larga nunca di exhor- 
ta otro pa haci mees cos i moestra nan e 
obligacion koe hende tin di stima Dios, 
koe a stima nos asina tantoe, i koe té 
ainda ta doenanos constantemente prue- 
ba di mas grandi i clá di un amor ge- 
neroso i misericordioso. Santa Rosa 
tabata dignoe di admiracion ora é tabata 
papia di amor pa Dios. Ardor i en- 


EN V 


tusiasmo, toer dos tabata apodera nan 
di die: i e ardor i e entusiasmo, koe 
tabata revela nan den su palabra, ta- 
bata domina toer hende, koe tabata scu- 
cha su combersacion. Den su coerazon 
tabatin constantemente un lucha den e 
dos birtudnan aki: amor i humildad. 
Amor kier a salii revelé: humildad ta- 
bata obliguė sconde. I apesar di asina 
tantoe prueba di un amor puro pa su 
Senjor Dibino, — amor, koe toer hende 
por a mira — Sauta Rosa no tabata nun- 
ca satisfecho, i mas i mas excitar pa e 
amor ardiente. é tabata lamenta na boz 
haltoe. koe é no tabata haci ni é no 
por a haci basta pa Dios. 

** Oh, Dios !”— asina € tabata reza 
— “Oh, Dios, Hesu Cristoe, berdadero 
‘“‘ Dios i Hende, Creador i Redentor di 
* género humano, mi ta sinti pena pa e 

ofensa koe mi a haci bo, pasobra bo 
‘ ta es koe ta, i koe mita stima riba 
“toer cos. Oh, mi Dios, Esposo di 
‘ mi alma i alegría di mi coerazon; 
‘oh, Hesus Bienhechor, mi ta desea 

di stimá bo coe un amor perfecto, 

fuerte, sincero i intimo, manera toer 

Santoenan ta stimà bo. den Cieloe. 
+ Ainda mas. mi ta desea di stima bo, 


oh, Dios di mi bida i di mi coerazon, 
“manera bo Santa Mama i mi Senjora 
Santisima Birgen Maria ta stima bo 
¡ Oh! koe candela di 
“bo amor Dibino devorá mi, Oh! He- 
sus mi Bien amado!” Den sufri- 
mentoe di mas grandi i penoso su 
úvico palabra di kehamentoe. 6 mihor 
su único palabra di amor tabata: 
“ Senjor aumenta mi sufrimentoe, ma 
aumenta també mi lamor.” Santificar 
pa su amor grandi i puro, i elevar na 
grado mas haltoe di perfeccion, Santa 
Rosa su bida tabata ricoe di bon obra, 
koe tabata preparé i hacié dignoe pa su 
coronación i veneración den Cieloe. 


ORACION NA DIOS 


Pa gana birtud di berdadero Amor. 
Hew: nos Senjor, nos ta reco- 
“A noce i adora Bo amor. koea 
revelė na nos di un manera asina 
generoso i magnánimo. For di 
Bethlehem té na Calvario. den 
henter Bo bida, nos ta mira i ad. 
mira Bo Bondad i Misericordia in- 
finita; na toer lugar i pa toer Bo 

accionnan nos ta recorda palabra 
di San Crisólogo, “koe Bo a stima 
“nos asina tantoe, pasabra Bo ta- 
“bata desea, koe nos també stima 
“Bo.” Si, dusji Hesus, nos ta de- 
sea di stimá Bo, nos kier stima Bo. 
Cende den nos coerazon un chispa 
di e candela di amor, koe Bo a 
trece riba mundoe, pa koe nos coe- 
razon, kimar i renobar pa e can- 
dela santoe-ai, no stima nada otro 
sino Bo, mi Dios i toer mi cos. 


ORACION 
NA 
SANTA ROSA. 


pana Rosa. bo, koe inflamar i 
jenar di amor puro pa nos Sen- 
jor Hesus, a ofrece bo bida na 
Dios como sacrificio di expiacion 
di picar, pidi pa nos, nos ta rogá 
bo. unamor ardiente pa nos Reden- 
tor Dibino ; un amor koe por haci 
nos també sacrifica nos mees. Bo 
a haci toer cos pa amor wE, koe 
a stimá bo promé ; koe nos també 

por moestra semper nos amor re- 
cíproco pa Hesus, koe a doena nos 
asina hopi prueba di amori koe 
ta moestra nos esai té ainda toer 
dia. Pidi pa nos, ; oh, Santa Rosa! 
un amor constante pa nos perse- 
vera semper den serbicio di Senjor, 
pa koe toer nos obra sea semper 
prueba di nos alabanza i recono- 
cementoe di Omnipotencia i Ma- 
gestad di Dios. Koe nos toer, ex- 
citar pa e amor berdadero-aí, so- 


porta coe pacensji i sumision toer 
sufrimentoe, koe ta primi nos, i 
reuni di e manera-ai, segun bo 
santo egemplo, tesoro pa eternidad, 
Pidi pa nos, Santa Rosa. 
Pa nos bira dignoe di priminti- 
mentoe di Cristoe. 


Larga nos reza. 
h, Dios! koe a revela asina clá 
den Santa Rosa kiko un amor 
berdadero por haci, cende den nos 
coerazon candela di Bo Dibino 
Amor, pa. nos escohe Bo pa nos 
herencia i sacrifica: nos bida pa 
Bo serbicio, sin desea ni busca otro 

cos sino di.ta semper den gracia 
coe Bo aki riba mundoe i un dia 
unir coe Bo den gloria, pa no se- 
para nunca mas. Pa Hesu Cristoe, 
nos Senjor. koe ta biba i reina 
huntoe coe Dios Tata den unidad 
di Spiritu Santoe, den toer siglo di 
siglo. Amen. 


LGCETANIA 


NA HONOR DI 


SANTAK ROSA DI LIMA. 

Senjor, tene piedad di nos. 

Cristoe, tene piedad dinos. 

Senjor, tene piedad di nos. 

Cristoe, tende nos. 

Cristoe, scucha nos. 

Dios Tata, koe. ta na Cieloe, tene 
piedad di nos. 

Dios Jioe, Redentor di mundoe, te- 
ne piedad di nos. 

Dios Špiritu Santoe, tene piedad di 
nos. 

Santísima Trinidad, un Dios, tene , 
piedad di nos, , î 


+ 

Santa Maria, pidi pa nos. 

Santa Mama di Dios, 

Santa Birgen di Birgennan, 

Santa Rosa di Lima. 

Santa Rosa muhar na abundan- 
cia coe rocío di gracia ce- 
lestial. 

Santa Rosa, den kende gracia 
di Senjor no a keda sin éfecto 

Santa Rosa, koe for di den bohu- 
bentud a brilja den Santidad. 

Santa Rosa, koe Dios a esco- 
he pa bergonza banidad di 
mundoe coe bo humildad. 

Santa Rosa, koe for di mucha 
chikitoe caba Santisima Bir- 
genMaria a stima di un ma- 
nera milagroso, 

Santa Rosa. koe pa promesa 
di pureza a dedica bo asina 
tempran caba na Esposo di 
Birgennan. 

Santa Rosa, koe tabatin un ter- 
ror pa banidadnan di mundoe. 

Santa Rosa, koe a trapa buni- 
teza di curpa bao di bo pia. 

Santa Rosa, koe a considera 
toer cos como nada, basta koe 
bo por a gana Cristoe. - 


sou ed pid 

Santa Rosa, koe a brilja pa bo 
pureza angelical. 

Santa Rosa, rosa meimei di 
soempinja. 

Santa Rosa, koe a cologa bo 
na cruz huntoe coe Cristoe. 

Santa Rosa, modelo di pacen- 
sji i mortificacion. 

Santa Rosa, koe a practica pe- 
nitencia coe un forza mas 
koe humano. 

Santa Rosa, koe a vence sem- 
per riba tentacion di diabel. 

Santa Rosa. koe tabata calum- 
niár hopi bé den bo birtud i 
santidad. 

Santa Rosa, koe pa recompen- 
sa di esai a ricibi for di Hesu 
Cristoe asina tantoe gozo in- 
explicable. 

Santa Rosa, koe Santísima Bir- 
gen Maria a favorece coe ho- 
pi aparicion cerca bo. 

Santa Rosa. koe tabata biba 
den meditacion riba Cieloe. 

Santa Rosa, koe, manera un 
Serafin, tabata kima di amor 
pa Dios. 

Santa Rosa, koe tabata sinti 

tantoe zelo pa salbacion di 
almanan. 

Santa Rosa, koe ningun per- 
secucion no por a mengua 
bo amor. 

Santa Rosa, koe a plama per- 
fume di Cristoe na toer ca- 
minda. 

Santa Rosa, koe a moeri den 
amor di Hesus i Maria. 

Santa Rosa, koe ta poner bao 
di sombra di E, na Kende bo 

„ alma a anhela semper. 

Santa Rosa, promé for di Amė- 
rica. 

Santa Rosa, briljo di Birgen 
Cristiannan. 

Santa Rosa, honor i alegria di 
tercer Orden di San Dominico 

Cordero di Dios, koe ta kita picar 
di mundoe, spaar nos, Senjor. 

Cordero di Dios, koe ta kita picar 
di mundoe, scucha nos, Senjor. 

Cordero di Dios, koe ta kita picar 
di mundoe, tene piedad dinos. 

Senjor, tene piedad di nos. 

Cristoe, tene piedad di nos. 

Senjor, tene piedad di nos. 

Pidi pa nos, Santa Rosa. 

Pa nos bira dignoe di priminti- 
mentoe di Cristoe. 


Larga nos reza. 


Dios Todopoderoso, doenador di 
toer gracia; Bo, koe tabata kier, 
koe pa esplandor di su Birginidad 
i su pacensji, Santa Rosa, muhar 
coe rocío di gracia Celestial, a bril- 
ja den América, doena nos, bo sir- 
bidornan, gracia pa nos biba ma- 
nera e Birgen-aí ta gusta, pa koe 
nos por merece di bira un dia 
agradabel na Cristoe, nos Senjor. 


ORACION 
NA 
SANTA ROSA DI LIMA. 


Jr: Santa Rosa! Rosa jeen di 
perfume, boenita i amable Es- 
posa di dusji coerazon di Hesus, 
for di kende su boca bo a tende 
e palabra tierno i amorosonan aki: 
“Rosa di mi alma, sea mi Es- 
posa.” ; Oh, Rosa! amante feliz 
di nifio Hesus, coe kende bo a 

camna asina hopi bė den di mas 
grandi armonia, i koe a recom- 
pensa bo coe su carinjoe ; oh, Rosa 
jeen di amor pa Hesus crucificar; 
oh, Rosa, koe a stima Hesu Cris- 
toe asina tiernamente den Su San- 
toe secretos di amor; oh, Rosa, jioe 
stimar di Maria, koe tabata bin 
spierta bo toer anochi for di sonjo 
pa bo por aentrega bo na oracion; 
oh, Rosa, koe tabatin e consuelo 
di papia coe bo Santo Angel War- 
dador i coe bo gran egemplo, San- 
ta Catarina di Sena, koe a pre- 
senta nan visiblemente cerca bo 
i fortifica bo den lucha i den la- 
mar di bo sufrimentoenan ; oh, 
Rosa, como Cieloe a jena bo coe 
gracia di un manera asina parti- 
cular : busca pa mi, bo, koe ta 
mi protectora imi abogada, busca 
pa mi, mi ta pidi bo, coe bo ora- 
cion poderosonan e gracia koe mi 
mester pa alivio di mi enferme- 
dad espiritualnan i di mi miseria 
temporal. Cende principalmente 
den mi coerazon un chispa di e 
candela di amor, koe a inflama 
bo coerazon semper unir coe coe- 

razon di Hesus, a fin koe mi, mas- 
ke mi no merece distima mi Dios 
manera bo a stim'E, ni di goza 
di Su bondad manera bo a goza, 
ma koe mi por prefera di larga 
ranca mi coerazon, promé koe mi 
perde Su amor. Amen. 


LAMENTACION AMOROSA 
DI 


SANTA ROSA DI LIMA. 


esu Cristoe mi Senjor, Dios i 

Hende, mi Criador i mi Re- 
dentor : ta duel mi den profundo 
di mi alma koe mi a ofende Bo, 
pasobra Bo ta es koe ta, i paso- 
bra mi ta stima Bo riba toer cos. 
Mi Dios, Bo koe ta Esposo di mi 
alma i alegria di mi coerazon, mi 
ta desea, ma mi ta desea coe toer 
mi forza, di stimá Bo coe un amor 
perfecto, activo, sincero, coe e a- 
mor di mas grandi koe un cria- 
tura por tin pa su Dios, coe un 
amor sin límite, coe un amor koe 
ningun dificultad no por vence; 

na un palabra, mi ta desea di 
stima Bo, manera Angel i Santoe- 
nan ta stima Bo den Cieloe. 

Mi kier stima Bo, oh Dios di mi 
alma i di mi bida: oh Dios. ale- 
gria i felicidad di mi alma, mi 
kier stima Bo asina tantoe koe 
ta den mi, manera Santísima Bir- 
gen, bo Mama i Senjora di mi a- 
precio, ta stima Bo. Oh, Bien di 
mi alma, mi ta desea di stima Bo, 
manera Bo mees ta- stimá Bo. 
Oh, Hesus di mas dusji, koe e can- 
dela-aí devora mii haci di mi alma 
un sacrificio pa Bo gloria, 


CANTICA 
NA HONOR DI SANTA ROSA. 


I 


t 
Oh, Coronan di Serafina, 
Spiritunan celestial, 
Pakiko es fiesta dibina, 
Es alegria general ? 
Pa kende toch lo ta es trono, 
Denter es pueblo di Senjor ; 
Kende lo haja es corona, 
Briljante i coe tantoe flor ? 
Na bo honor, Rosa, 
Tin tantoe alegria 
Awor na toer lugar, 
Bo ta den gloria, 
Coe Hesus i Maria, 
Pa semper fortunar. 


9 


Oh Rosa, toer magestuosa, 
Nos ta stima bo claridad ; 

Bo frenta, tantoe gloriosa, 
Ta honra la Dibinidad. 

Bo a flora for di chikitoe. 
Semper den hoffi di Senjor, 


Hesus hajando bo bonitoe, 
A honra Bo di su amor. 
Na bo honor etc. 


o 

O Birgen, Bo nos protectora, 
Roga pa nos cerca Senjor. 

Si, pidi toch pa nos toer ora 
Pa nos tambe haja amor, 

I sigi es sublim Egempel 

Di bo birtud i castidad. 

Dios tabatin den Bo su tempel: 
Warda nos den su amistad. 


Na bo honor etc. 


II 
1 
O Santa Rosa, tende nos. 
Nos ta canta bo alabanza. 
Pa bo nos ta pidi di Dios 
Fé, Caridad i Esperanza, 
Nos toer nos ta gradici Dios. 
Pa bo, o Rosa den es dia. 
I mos ta canta di un boz 
Biba Hesus, biba Maria. 
2 
Bo ta es gloriosa flor. 
7 ero . 
Es duci i boenita Rosa, 


Koe Hesus den su gran amor 
A escohe pa su Esposa. 
Nos toer etc. 

= 
Awor Bo ta den gloria 
Gozando fruta di bo bida, 
Coe Hesus, koe Bo a toema 
Aki na mundoe pa partida. 
Nos toer etc. 


4 
Pidi bon Dios, pa nos tambe 


Por jega cerca Bo un dia, 
I koe manera Bo awe 

Nos por drenta den alegria. 
Nos toer etc. 


III 


1 
Mira un flor pari den di un gran desierto, 
Un plantji di Senjor tan privilegiar ;— 
Ta Rosa e jama, aji promer habierto 
Pa toer América sea bendicionar. 


> 


Nunca el a peca, e birtuosa mosa, 

Di inocencia é tin duci holor; 

I nos Patrona é ta, e berdadera Rosa, 
Di penitencia koe tin biboe color. 

3 
Den Catalina é tin di bida su modelo, 
Coen'ele mundoe ta pa Rosa despreciar, 
E ta adelanta toer dia den di celo, 
Toer dia su Hesus ta mas i mas stimar. 


4 
E ta wanta dolor, ma toer mortificado 
Cordando su Hesus i com Ela sufri ! 
Semper e curpa zwak, di nobo castigado, 
No tin sosiegoe mees, té ora é moeri. 


) 
Awor den cioloe bo ta legra di bo suerte 
O Santa' Rosa! Corda di bo jioe awor: 
Koe nos desdi awé ta prepará pa muerte, 
Pa nos moeri tambe den Dios su Sant amor, 


, 


